CELEX: C2004/273/60
Language: et
Date: 2004-11-06 00:00:00
Title: Kohtuasi T-320/04: Triantafyllia Dionyssopoulou 30. juuli 2004. aasta hagi Euroopa Ühenduse Nõukogu vastu

6.11.2004   
            
            
               ET
            
            
               Euroopa Liidu Teataja
            
            
               C 273/30
            
         Triantafyllia Dionyssopoulou 30. juuli 2004. aasta hagi Euroopa Ühenduse Nõukogu vastu
   (Kohtuasi T-320/04)
   (2004/C 273/60)
   Kohtumenetluse keel: prantsuse
   Triantafyllia Dionyssopoulou, elukoht Norwich Norfolk (Ühendkuningriik), esitas 30. juulil 2004 Euroopa Ühenduste Esimese Astme Kohtusse hagi Euroopa Ühenduse Nõukogu vastu. Hageja esindaja on advokaat Claude Quackels, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada 12. detsembril 2003 teatavaks tehtud otsus, mis määras pensioni arvestamisel kohaldamiseks Kreeka paranduskoefitsiendi;
            
         
               —
            
            
               kohaldada alates 1. novembrist 2003 hageja pensionile Ühendkuningriigi paranduskoefitsienti;
            
         
               —
            
            
               kohustada Nõukogu maksma hagejale arvestusliku varalise ning mittevaralise kahju eest hüvitist õiglaselt ja ausalt määratud summas 20 000 eurot tingimusega, et kui menetluse käigus kahju suurus kasvab, siis tõuseb summa 50 000 euroni;
            
         
               —
            
            
               jätta kohtukulud hageja kanda.
            
         Õiguslikud alused ja peamised argumendid
   Käesoleva kohtuasja hageja, endine Euroopa Ühenduse teenistuja, kes saab invaliidsuspensioni, vaidlustab haldusorgani otsuse kohaldada sellele pensionile Kreeka ning mitte Ühendkuningriigi paranduskoefitsienti.
   Hageja täpsustab, et alates tema elukoha sisseseadmisest sellesse liikmesriiki, on tal õigus sellele koefitsiendile ning käesolevale kohtuasjale aluseks olev keeldumisotsus on õigusvastane osas, milles see ei vasta võrdse kohtlemise, õiguspärase ootuse ning hea halduse põhimõtetele.
   Vaidlustatud otsus sisaldab lisaks ilmset hindamisviga.